за преглед, информация, предоставена от заявителя, проверени отговори на въпросника, дадени от включените в извадката производители от Съюза.
 (149)
 Заетостта в промишлеността на Съюза е намаляла с 30 % през разглеждания период. Основният спад е отбелязан през 2017 г. и отчасти се дължи на закриването на производствения обект на един от производителите от Съюза.
 (150)
 Поради спада в производството и още по-големия спад в заетостта (съответно с 14 % и 30 % през разглеждания период) производителността се е увеличила с 21 % през същия период.
 ж)
 Размер на дъмпинговия марж и възстановяване от предишен дъмпинг
 (151)
 Дъмпинговият марж, установен по отношение на вноса на ПТ от Русия в Съюза през разследвания период в рамките на прегледа, е значително над нивото de minimis. В същото време вносът от Русия през разследвания период в рамките на прегледа е бил на много ниско равнище и е представлявал само 0,9 % от потреблението в Съюза. Поради това въздействието на размера на действителните маржове на дъмпинга от Русия върху промишлеността на Съюза е било сравнително ограничено.
 (152)
 Както е обяснено в съображения 118 и 121, вносът от Малайзия и Корея е бил незначителен през разглеждания период. По отношение на тези две държави съответно не бе възможно да се установи наличие на дъмпинг. Поради това разследването бе съсредоточено върху вероятността за повторно възникване на дъмпинга, ако антидъмпинговите мерки бъдат отменени.
 4.4.3. Микроикономически показатели
 а)
 Цени и фактори, влияещи върху цените
 (153)
 През разглеждания период средните продажни цени на промишлеността на Съюза за несвързани клиенти в Съюза са се променяли, както следва:
 Таблица 10
 Средни продажни цени в Съюза и производствени разходи за единица продукция
 2014 г.
 2015 г.
 2016 г.
 РПП
 Средна единична продажна цена в Съюза за целия пазар (в EUR за тон)
 2 784
 2 865
 2 628
 2 552
 Индекс (2014 г. = 100)
 100
 103
 94
 92
 Производствени разходи за единица продукция (в EUR за тон)
 3 175
 3 303
 3 185
 2 999
 Индекс (2014 г. = 100)
 100
 104
 100
 94
 Източник: проверени отговори на въпросника на включените в извадката производители от Съюза.
 (154)
 Средната единична продажна цена на промишлеността на Съюза за несвързани клиенти в Съюза е намаляла с 8 % и е достигнала 2 553 EUR за тон през разследвания период в рамките на прегледа. Промишлеността на Съюза е била принудена да коригира цените си в посока намаление, за да отговори на общия спад в продажните цени на пазара на ПТ, дължащ се на свиващото се търсене.
 (155)
 Средните производствени разходи на промишлеността на Съюза са спаднали в по-малка степен — с 6 % през разглеждания период. Основният фактор за спада в производствените разходи за единица продукция е спадът в цената на суровината.
 б)
 Разходи за труд
 (156)
 През разглеждания период средните разходи за труд са се променяли, както следва:
 Таблица 11
 Средни разходи за труд на наето лице
 2014 г.
 2015 г.
 2016 г.
 РПП
 Средни разходи за труд на наето лице (в EUR за наето лице)
 55 163
 54 443
 53 850
 54 988
 Индекс (2014